
			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	819 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובע הגיש למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגישו כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובעת הזכות לקבל פסק דין שלא בפניך. 













חלק 2: 

(1) בעלי הדין : 

1. [bookmark: _Hlk208130021]התובע, יליד 14/05/1974, היה בכל הזמנים הרלבנטיים לתביעה זו הנוהג ו/או המשתמש באופנוע הנושא מספר רישוי 443-29-802 (להלן:" הרכב").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.


רצ"ב תעודת חובה, אישור משטרה וטופס דיווח ראשוני על תאונה מסומנים, ״כנספח 1״.

(2) פירוט הסעד המבוקש באופן תמציתי: 

3. התובע נפגע בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעה התאונה בביטוח חובה ועל כן עותר התובע לפצותו בגין הנזקים שנגרמו לו בתאונה.  

4. התובע, עבד בחברת ביוטכנולוגיה, עובר לתאונה החל לכתוב דוקטורנט בתחום הכימיקלים, התקשה מחמת התאונה ותוצאותיה בביצוע עבודתו, ונזקק להפוגות ממושכות במהלכה.

5. התובע מוגבל מאז התאונה בביצוע פעולות יומיומיות שונות ובניהול משק ביתו, הוא נזקק לעזרת הזולת וימשיך להיזקק לה גם בעתיד. 

6. עקב מגבלותיו הנובעות מהתאונה נזקק התובע להוצאות ניידות ולהסעות מיוחדות, ויזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

7. בתאריך 19/07/2021, בצומת ראשונים, כביש מס' 412, בשעה 16:00, או בסמוך לכך, היה הרכב מעורב בתאונה עם רכב נושא מ.ר 70-063-70 והתובע נפגע ונחבל בגופו (להלן: "התאונה").

8. ממקום התאונה פנה התובע לקבלת טיפול רפואי במוקד לרפואה דחופה בקהילה, שם אובחנו חבלות ושפשופים עמוקים בברך ובקרסול רגל שמאל, עם קושי בעמידה ודריכה. התובע הופנה לביצוע בדיקות הדמיה בשאלה של שבר, בדיקות הדמיה שביצע הדגימו שבר בבסיס המסרק החמישי, לאחר חבישת וחיטוי הפצעים שוחרר התובע לביתו בהמלצה לנטילת משככי כאבים, המשך מעקב רפואי ומנוחה.

9. למחרת התאונה, נוכח כאבים עזים והגבלה בתנועות רגל שמאל, נאלץ התובע לפנות בשנית למוקד לרפואה דחופה בקהילה, שם אובחנה החמרה בכאבים וברגישות, רגלו של התובע קובעה בגבס למניעת תזוזה ודריכה והוא הופנה לבדיקות דימות נוספות, המשך מעקב רפואי אצל אורתופד, מנוחה והימנעות מדריכה ותזוזה של הרגל.

10. התובע המשיך במעקב רפואי בקהילה, הכאב בשבר הוטב אך הוא החל לסבול מכאב מדיאלי בקרסול, קושי במאמץ, בנוסף לרגישות והגבלה בטווחי תנועת כיפוף הרגל, בנוסף לציסטה שהתפתחה בבסיס סקפואיד והוא נשלח לבדיקות דימות נוספות, פיזיותרפיה והמשך מעקב רפואי.

11. חרף התמדתו של התובע בטיפולים ובבדיקות רפואיות, לא נצפה איחוי מיטבי של השבר והוא נותר עם בכף רגל שמאל ובברכיים, קרע חלקי ברצועה חיצונית בברך, שחיקת סחוס בדרגה 4 (!) בברך, עם מוקדי ציסטות ובצקות, והוא נותר כאוב ומוגבל בביצוע פעולותיו

רצ"ב תעודות רפואיות, מסומנות "כנספח 2".

12. מאז התאונה סובל התובע מכאבים ומהגבלה בתנועות הברכיים ובכף רגל שמאל, מקושי בעמידה, מקושי בדריכה והליכה, מקושי בביצוע פעולות יום יומיות, מאי שיווי משקל וחשש לנפילות, מכאבים עזים והטיפולים בו צפויים להימשך גם בעתיד. 

13. התובע, שכיר בחברה בתחום הכימיקליים, נאלץ להעדר רבות ממקום עבודתו מחמת התאונה ותוצאותיה ונגרמו לו הפסדי שכר, ויגרמו לו הפסדי שכר גם בעתיד.

14. מאז התאונה ומחמת תוצאותיה מתקשה התובע בניהול משק ביתו, נזקק לעזרת הזולת ויזקק לה גם בעתיד.

15. עקב מגבלותיו הנובעות מהתאונה, בשים לב לכך שבמועד התאונה התנייד באמצעות כלי רכב דו גלגלי, נזקק התובע להוצאות ניידות ולהסעות מיוחדות, ויזקק לכך גם בעתיד. 
                       
חלק 3 

16. להלן פירוט נזקי התובע:
1. נזק מיוחד:  
(1)  פגיעה בכושר ההשתכרות בעבר –			          110,850 ₪ 
(2)  עזרת הזולת בעבר –	           				              18,000 ₪  
(3)  הוצאות רפואיות ונסיעות לטיפולים בעבר –	           5,250 ₪ 
(4)  הסעות מיוחדות והוצאות ניידות בעבר -      		9,500 ₪

2. נזק כללי:
כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:
(1) הפסדי השתכרותו בעתיד, על-פי מידת מוגבלותו התפקודית של התובע, או לחילופין, בהתאם לשיעור נכותו הרפואית, לרבות הפסדים בתקופת  הפנסיה.
(2)  עזרת הזולת בעתיד.
(3)  הוצאות רפואיות ופארה רפואיות ונסיעות לטיפולים בעתיד. 	
(4)  הוצאות בגין נסיעות מיוחדות ומוניות בעתיד. 
(5)  פיצוי בגין נזקיו הלא ממוניים של התובע. 



פירוט העובדות המקנות סמכות לבית המשפט:
 
17. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.

18. הנתבעת חייבת לפצות את התובע בהיותה מבטחת השימוש ברכב במועד התאונה.

אשר על כן, מתבקש כב' ביהמ"ש להזמין את הנתבעת  לדין ולחייבה, לפצות את התובע כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	



                                                                                          ______________
						               אריאל פרייברג, עו"ד
								          ב"כ התובע

